Diari Oficial de la Generalitat Valenciana


Sumari del DOGV 2702, del 05-03-1996 (1996/837606)

RESOLUCIÓ de 9 de febrer de 1996, del president de la Comissió Territorial d'Urbanisme de València, per la que es fa públic l'acord de la Comissió Territorial d'Urbanisme de 31 de gener de 1996, relatiu a la modificació del Pla Parcial SAUR-3 del municipi de la Pobla de Vallbona.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2702

Data del DOGV
:   05-03-1996

Secció del DOGV
:   ALTRES DISPOSICIONS

Número del document
:   1996/837606


Data del document
:   09-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 de febrer de 1996, del president de la Comissió Territorial d'Urbanisme de València, per la que es fa públic l'acord de la Comissió Territorial d'Urbanisme de 31 de gener de 1996, relatiu a la modificació del Pla Parcial SAUR-3 del municipi de la Pobla de Vallbona.   
La Comissió Territorial d'Urbanisme de València, en la sessió del 31 de gener de 1996, va adoptar aquest acord:  
Vist l'expedient tramés per l'Ajuntament de la Pobla de Vallbona, relatiu a la modificació del Pla Parcial SAUR-3, i, de conformitat amb aquests  
Antecedents de fet  
Primer  
El projecte es va aprovar inicialment el 18 de juliol de 1995. Després del pertinent període d'informació pública, va ser aprovat provisionalment el 9 de novembre de 1995.  
Segon  
L'expedient ha estat tramés per triplicat, diligenciat com cal; està complet i s'ha dut a terme d'acord amb els articles 38 i 56 de la llei esmentada.  
Tercer  
Han estat tramesos tres documents d'aprovació inicial i provisional diligenciats com cal.  
El projecte es compon de la documentació necessària per a definir la modificació pretesa.  
Quart  
Com a modificació principal es planteja el canvi d'ús de les parcel·les que donen a la CC-234 de València a Ademús, que, de comercial, passa a ser residencial per a ús comunitari.  
Es planteja també el canvi d'ubicació de l'equipament docent i la forma d'una de les zones verdes. Tot això, sense reduir les seues superfícies respectives.  
Cinqué  
La Pobla de Vallbona té un pla general d'ordenació urbana, aprovat definitivament per la Comissió Territorial d'Urbanisme el 31 de gener de 1995. La població que tenia era de 7.947 habitants el dia 1 de gener de 1994.  
El Pla Parcial al qual afecta la modificació va ser aprovat definitivament per la Comissió Territorial d'Urbanisme el 13 de juliol de 1994.  
Fonaments de dret  
Primer  
No s'augmenta el nombre d'habitatges. La zona afectada pel canvi d'ús (3.958,12m2) es regirà per les ordenances establides per al sòl residencial en tots els seus aspectes llevat el de l'edificabilitat, que estarà marcada per la corresponent d'acord amb el quadro que s'annexa al projecte. Resulta ser de 0,01 m3/m2, tenint en compte, a més, que la destinació d'aquests terrenys és la instal·lació d'una zona lúdico-esportiva, i la superfície es reparteix proporcionalment i de manera indivisible a cada una de les illes del pla.  
Segon  
La Comissió Territorial d'Urbanisme és l'òrgan competent per a resoldre sobre l'aprovació de modificacions relatives a plans parcials que manquen de cèdula d'urbanització i afecten l'ordenació urbanística ja aprovada pels òrgans de la Generalitat Valenciana, en virtut de l'article 54.1.b de la Llei reguladora de l'Activitat Urbanística.   
En vista d'aquests antecedents, la Comissió Territorial d'Urbanisme acorda:   
Aprovar definitivament la modificació del Pla Parcial SAUR-3 de la Pobla de Vallbona.  
L'Ajuntament de la Pobla de Vallbona haurà de notificar el contingut de l'acord a tots els particulars interessats en l'expedient de referència.  
Contra aquesta resolució, que no esgota la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, comptat a partir de la data de recepció de la present modificació.  
Tot això, sense perjudici de poder presentar qualsevol altre recurs que s'estime oportú.  
València, 9 de febrer de 1996.- El president de la Comissió Territorial d'Urbanisme: Fernando Modrego Caballero.